Eiropas U-18 čempionāts basketbolā sievietēm
Eiropas čempionāts basketbolā sieviešu U-18 izlasēm (juniorēm) ir basketbola turnīrs Eiropas sieviešu basketbola izlasēm, kuru sastāvā basketbolistes ir jaunākas par 18 gadiem. Čempionāts notiek kopš 1965. gada. Turnīrs līdz 2004. gadam tika organizēts ik pēc 2 gadiem, taču kopš 2004. gada tas tiek organizēts katru gadu. Turnīru organizē FIBA Europe.